[{"text_idx": "#000002", "text": "Coginio campus ar y barbeciw"}, {"text_idx": "#000003", "text": "Prydau cig oen a chig eidion ar gyfer y popty araf"}, {"text_idx": "#000004", "text": "Cogydd cartref neu llanast llwyr? Efallai mai coginio\u2019n isel ac yn araf yw\u2019r ffordd ymlaen..."}, {"text_idx": "#000005", "text": "Yn aml gall rhoi prydau bwyd maethlon ar y bwrdd ar gyfer amser swper fod yn her. Ond does dim rhaid iddi fod felly."}, {"text_idx": "#000006", "text": "Ychydig bach o baratoi yn gynharach yn y dydd i roi cychwyn ar bethau yn y popty (neu\u2019r popty araf) yw\u2019r cyfan sydd angen ei wneud, ac erbyn amser swper, bydd pryd iachus ar y bwrdd. Mae bwyd sy\u2019n cael ei goginio\u2019n ysgafn ar dymheredd is am gyfnod hirach nid yn unig yn arbed ychydig o amser i chi, ond mae\u2019n hynod flasus ac yn ffordd wych o gloi\u2019r holl ddaioni naturiol i mewn."}, {"text_idx": "#000008", "text": "Mae\u2019r blas yn well o gymryd amser"}, {"text_idx": "#000009", "text": "Cig Oen Cymru suddlon a gwych"}, {"text_idx": "#000029", "text": "Does dim sy\u2019n rhoi mwy o gysur nag arogl cig eidion wedi\u2019i goginio\u2019n araf yn rhostio\u2019n ysgafn ar benwythnos diog. Mae cig eidion wedi\u2019i goginio\u2019n araf yr un mor flasus fel rhan o stiwiau a chaserolau blasus. Cymerwch gip ar ein prydau swmpus wedi\u2019u coginio\u2019n araf a byddwch chi\u2019n gwybod sut i goginio cig eidion yn araf yn wych mewn dim o dro."}, {"text_idx": "#000034", "text": "Cig Eidion Cymru wedi brwysio gyda llugaeron a chnau castan"}, {"text_idx": "#000035", "text": "Stiw cynffon ych Cig Eidion Cymru"}, {"text_idx": "#000039", "text": "Pla\u0302t rhannu barbacoa Cig Eidion Cymru"}, {"text_idx": "#000040", "text": "Darnau llosg brisged Cig Eidion Cymru"}, {"text_idx": "#000041", "text": "Er mwyn creu perffeithrwydd sy\u2019n tynnu dw\u0302r i\u2019r dannedd, dyma ambell ffordd o goginio Cig Oen Cymru a Chig Eidion Cymru yn araf:"}, {"text_idx": "#000042", "text": "Gallwch chi sicrhau canlyniadau gwych trwy goginio cig yn araf mewn popty confensiynol. Mae hambyrddau popty dwfn a dysglau caserol gwrth-ffwrn gyda chaeadau yn ddelfrydol ar gyfer coginio cig eidion neu gig oen blasus yn araf."}, {"text_idx": "#000043", "text": "Peiriant sy\u2019n defnyddio siarcol / pren sy\u2019n coginio bwyd yn isel ac yn araf trwy ei ysmygu yw mygwr. Gallwch sicrhau canlyniadau tebyg ar farbeciw, ond mae angen rheoleiddio\u2019r tymheredd coginio a\u0302 llaw. I gael y canlyniadau gorau, cyfeiriwch at eich llawlyfr defnyddiwr mygwr / barbeciw a chyn pen dim byddwch wedi perffeithio\u2019r brisged mwg neu\u2019r ysgwydd cig oen mwg."}, {"text_idx": "#000044", "text": "Offeryn trydanol i\u2019w roi ar ben y cownter yw popty araf. Mae\u2019n ffordd gyfleus a rhad i goginio, yn defnyddio llai o egni na ffwrn gonfensiynol. Ychwanegwch gig wedi\u2019i baratoi, llysiau a hylif i\u2019r potyn, ei gynnau, a gadael iddo wneud ei waith! Mae\u2019n wych ar gyfer caserolau cig oen neu gig eidion a chyri brau."}, {"text_idx": "#000045", "text": "Gadewch i'r cig gyrraedd tymheredd yr ystafell cyn ei goginio"}, {"text_idx": "#000046", "text": "I gael dyfnder yn y blas, seriwch / browniwch y cig ar bob ochr yn gyntaf"}, {"text_idx": "#000047", "text": "I helpu i wneud yn frau, gorchuddiwch y cig neu ychwanegwch hylif (e.e. stoc, alcohol)"}, {"text_idx": "#000048", "text": "Defnyddiwch wres anuniongyrchol barbeciw tegell..."}, {"text_idx": "#000049", "text": "(oddi ar y siarcol poeth) a'i orchuddio a\u0302 chaead (fent ar agor). Cadwch y tymheredd coginio yn gyson isel"}, {"text_idx": "#000050", "text": "I gael blas ychwanegol, ychwanegwch berlysiau at y glo"}, {"text_idx": "#000051", "text": "Mae toriadau rhatach o gig yn ddelfrydol ar gyfer y popty araf ..."}, {"text_idx": "#000053", "text": "Tynnwch y croen a\u2019r braster oddi ar y cig"}, {"text_idx": "#000054", "text": "Ychwanegwch lysiau nad ydynt yn wreiddlysiau tua diwedd yr amser coginio"}, {"text_idx": "#000055", "text": "Defnyddiwch lai o hylif na mewn ryseitiau popty confensiynol"}, {"text_idx": "#000056", "text": "Os ydych chi'n defnyddio cynhyrchion llaeth, ychwanegwch nhw ar o\u0302l gorffen coginio"}, {"text_idx": "#000058", "text": "Sut i ddefnyddio popty araf neu goginio mewn mygwr? Dyma rai o fanteision coginio\u2019n isel ac yn araf..."}]